ເຮືອບິນລົບ ເທິກີ ຖິ້ມ ລະເບີດ ໂຈມຕີເປົ້າໝາຍ ລັດອິສລາມ ໃນຊີເຣຍ 
ນາ​ຍົກ​ລັດຖະມົນ​ຕີ Ahmet Davutoglu ກ່າວ​ວ່າ “ການ​ປະ​ຕິບັດ​ງາ​ນເຫຼົ່ານີ້ ບໍ່​ແມ່ນ​ຈຸດ​ດຽວ​ ​ແລະ​ຈະ​ດຳ​ເນີນ​ຕໍ່ໄປ ​ຕາບໃດ​ທີ່ຍັງ​ມີ​ການ​ຂົ່ມຂູ່ ​ຕໍ່ເທີ​ກີຢູ່.
ໃນຂະນະທີ່ເທິກີ ທຳການການໂຈມຕີຮອບໃໝ່ ຢູ່ສອງຂົງເຂດ ໃນວັນເສົາມື້ນີ້ ນາຍົກລັດຖະມົນຕີ ກ່າວວ່າ ການປະຕິບັດງານ ດ້ານຄວາມປອດໄພຂອງປະເທດ ຈະດຳເນີນຕໍ່ໄປ ຕາບໃດທີ່ ຍັງມີຄວາມຈຳເປັນຢູ່ ນາຍົກລັດຖະມົນຕີ Ahmet Davutoglu ກ່າວຢູທີ່ນະຄອນ ຫລວງ Ankaraວ່າ “ການປະຕິບັດງານເຫຼົ່ານີ້ ບໍ່ແມ່ນຈຸດດຽວ ຂອງການປະຕິບັດງານ ແລະຈະດຳເນີນຕໍ່ໄປ ຕາບໃດທີ່ຍັງມີ ການຂົ່ມຂູ່ຕໍ່ເທີກີຢູ່ ບໍ່ມີໃຜຄວນຈະມີຄວາມສົງໄສ ໃນຄວາມ ໝັ້ນໝາຍຂອງພວກເຮົາ ພວກເຮົາຈະບໍ່ອະນຸຍາດໃຫ້ເທີກີ ກາຍເປັນ ປະເທດທີ່ບໍ່ມີກົດໝາຍ ” ກອງທັບເທີກີຍັງສືບຕໍ່ທຳການໂຈມຕີ ທີ່ໄດ້ເລີ້ມມາແຕ່ວັນສຸກວານນີ້ ໂດຍແນເປົ້າໝາຍ ໃສ່ພວກນັກລົບລັດອິສລາມ ຢູ່ໃນຊີເຣຍ ຍິ່ງໄປກວ່ານັ້ນ ເທີກີ ຍັງໄດ້ເລີ້ມທຳການໂຈມ ຕີທາງອາກາດຮອບໃໝ່ ໃສ່ພັກກຳມະກອນຊາວເຄີດນອກ ກົດໝາຍ ຫລື PKK ຢູ່ພາກ ເໜືອອີຣັກ ທ່ານ Davutoglu ກ່າວວ່າ "ການໂຈມຕີໄດ້ແນເປົ້າໝາຍໃສ່ກຸ່ມກໍ່ການຮ້າຍ ລັດ ອິສລາມ ໃນຊີເຣຍ ແລະ ກຸ່ມກໍ່ການຮ້າຍ PKK ໃນພາກເໜືອອີຣັກ " ການໂຈມຕີກຸ່ມ PKK ເປັນຂີດໝາຍເທື່ອທຳອິດ ທີ່ເທີກີໄດ້ໂຈມຕີທາງອາກາດຕໍ່ຊາວເຄີດ ຢູ່ໃນອີຣັກ ນັບແຕ່ໄດ້ມີການປະກາດ ກ່ຽວກັບຂໍ້ຕົກລົງສັນຕິພາບໃນປີ 2013 ຖະແຫລງ ການລັດຖະບານ ສະບັບນຶ່ງກ່າວວ່າ ເຮືອບິນລົບເທີກີ ໄດ້ຖີ້ມລະເບີດໃສ່ທີ່ພັກຂອງກຸ່ມ PKK ຂຸມຫລົບໄພ ສາງເກັບເຄື່ອງ ແລະ “ເປົ້າໝາຍດ້ານພະລາທິການ” ອື່ນໆອີກ ກຸ່ມ PKK ກ່າວຢູ່ໃນໜ້າເວັບໄຊຕ໌ຂອງຕົນວ່າ “ການຢຸດຍິງ ບໍ່ມີຄວາມໝາຍໃດໆອີກ ຫລັງ ຈາກມີການຖີ້ມລະເບີດຢ່າງໜັກໜ່ວງ ໂດຍທະຫານຍຶດຄອງເທີກີ ” ໂຄສົກຂອງກຸ່ມ PKK ທ່ານ Bakhtiar Dogan ກ່າວຕໍ່ອົງການຂ່າວຝຣັ່ງວ່າ “ບັນດາເຮືອ ບິນລົບເທີກີ ໄດ້ເລີ້ມຖີ້ມລະເບີດໃສ່ທີ່ໝັ້ນຂອງພວກເຮົາໃກ້ກັບຊາຍ ແດນ ຕິດຕາມດ້ວຍ ການຍິງປືນໃຫຍ່ຖະຫລົ່ມ ” ໃນວັນສຸກວານນີ້ ເທີກີ ເລີ້ມທຳການໂຈມຕີທາງອາກາດຂ້າມຊາຍແດນຕໍ່ເປົ້າໝາຍຂອງ ກຸ່ມລັດອິສລາມ ແລະເປີດຖານທັບອາກາດຕ່າງໆຂອຕົນ ໃຫ້ແກ່ເຮືອບິນລົບສະຫະລັດ ເພື່ອທຳການໂຈມຕີກຳລັງຫົວຮຸນແຮງຈັດ ໃນຊີເຣຍ